Enno Tamm

Enno Tamm (sündinud 26. mail 1960) on Eesti ajakirjanik ja poliitik, Eesti Keskerakonna liige. 

2012–2018 oli ta Tallinna Linnatranspordi AS juhatuse esimees.

 Hariduskäik 
Tamm on lõpetanud Tallinna 1. keskkooli (hilisema Gustav Adolfi Gümnaasiumi). 1981–1985 õppis ta Tartu Riiklikus Ülikoolis õigusteadust, 1998–2000 Majandusõiguse ja Poliitika Instituudis. 2001. aastal alustas ta õpinguid Õigusinstituudis"Põhja-Tallinna linnaosavanemaks kinnitati Enno Tamm" EPL, 28. detsember 2001.

 Ametikohad 
Varem on Tamm olnud Eesti Päevalehe osakonnajuhataja, majandusministri abi, Eesti Televisiooni saatejuht, ajakirja Elu Pilt tegevtoimetaja, riigikogu konsultant ning AS-i Järve Bussipark peadirektor. 1997–2000 oli Tamm Pirita linnaosa vanema asetäitjaUwe Gnadenteich "Enno Tamm sai TAKi juhatuse liikmeks" Postimees, 29. jaanuar 2010 ning halduskogu liige"Põhja-Tallinna linnaosa vanemana asub homsest tööle Enno Tamm" EPL, 2. jaanuar 2002. 2001. aastal nimetati ta Põhja-Tallinna linnaosa vanemaks Tõnu Heidovi asemel"Linnaosavanemateks saavad Tamm ja Siigur" Delfi/ETA, 28. detsember 200, selles ametis püsis ta 2004. aastani. Uuesti sai Tammest Põhja-Tallinna linnaosa vanem 7. mail 2007, mil vahepeal linnaosa vanemaks olnud Vilja Savisaar siirdus Riigikokku"Kes on korruptsioonis kahtlustatav linnaametnik Allar Oviir?" Jaak Juske blogi, 30. november 2008. Linnaosavanemana kuulus Tammele osalus linnavolikogu liikme Oksana Laasi juhitavas GO Reklaamigrupi OÜs, mil asutamisaastal 2005 majandustegevust siiski polnud.Kadi Heinsalu "Tallinna linnaametnikud osalevad ka ettevõtluses" Äripäev, 25.06.2007.

 Tallinna ühistransport 
29. jaanuaril 2010 valis Tallinna Autobussikoondise nõukogu Tamme ettevõtte juhatuse liikmeks Mati Mägi asemel, hiljem sai temast juhatuse esimees."Tallinna Autobussikoondis ja ametiühing allkirjastasid kollektiivlepingu " 2. veebruar 2011. Tallinna bussi-, trammi- ja trolliliiklust korraldava ettevõtte Tallinna Linnatranspordi AS moodustamisel 19. juulil 2012 nimetati ta uue ettevõtte juhatuse esimeheks.

 Poliitiline aktiivsus 
Enno Tamm on kandideerinud Riigikogu valimistel kolm korda: 1995., 1999. ja 2007. aastal, kus sai vastavalt 41, 74 ja 210 häält. Samuti on ta kandideerinud kuus korda kohalike omavalitsuste valimistel Tallinna linnas: 1996 (43 häält), 1999 (90 häält), 2002 (69 häält), 2005 (250 häält), 2009 (451 häält, osutus esmakordselt valituks), 2025 (120 häält).Vabariigi valimiskomisjon.

 Isiklikku 
Enno Tammel on kolm poega ja üks tütar.

Viited

Välislingid
 Urmas Seaver, Enno Tammest saab Põhja-Tallinna vanem, Postimees, 26. aprill 2007 
 Enno Tamme blog

Kategooria:Eesti Keskerakonna poliitikud
Kategooria:Eesti ajakirjanikud
Kategooria:Gustav Adolfi Gümnaasiumi vilistlased
Kategooria:Sündinud 1960